El barri de Roís de Corella celebra aquest dissabte les seues festes
08 octubre 2018

## El barri de Roís de Corella celebra aquest dissabte les seues festes08 octubre 2018Última actualització: 14 juliol 2025

![](../gestion/img/_AO_0049-copia.jpg)  
  

La presidenta de la Junta de Districte de Roís de Corella, Liduvina Gil, ha presentat hui la programació de les festes de la barriada que se celebraran el dissabte 13 d'octubre.  
  
La regidora ha volgut recordar que "f_a dos anys vam reprendre les festes després de molts anys sense activitats. Van ser un èxit i aquest any hem volgut seguir treballant en aquesta línia. Hem comptat amb les tres falles del barri, l'Associació de Veïns i l'Associació de Comerciants. Vull agrair a tots ells la col·laboració i el treball que han realitzat_".  
  
**Liduvina Gil** ha destacat que les festes tindran moltes activitats per als xiquets com jocs infantils, berenar per als més menuts, teatre infantil, a més d'un sopar per als veïns. A partir de les 00.00 hores, la Colla de Dimonis Correcaganeres ha organitzat un correfoc pels carrers del barri. Posteriorment serà el torn per a la música amb l'actuació de Soundcheck Cover Band.  
  
"_Aquest dia suposa punt de trobada per als veïns. En un futur esperem que les activitats es puguen celebrar a la gran plaça que tindrà el barri en el futur centre de Salut integral del barri. Des d'ací vull fer una crida a tots els veïns del barri i de Gandia perquè s'acosten i participen en totes les activitats que hem programat_" va finalitzar Gil.

[Twittear](https://twitter.com/share)